open-index/open-wikipedia-markdown huggingface dataset:
Andrej Sirácky

**Andrej Sirácky** (* 9. december 1900, Petrovec, Rakúsko-Uhorsko† 29. september 1988, Bratislava, Česko-Slovensko) bol slovenský sociológ, filozof, politológ a komunista pochádzajúci z Vojvodiny.  

## Biografia
Po maturite na gymnáziu vo Vrbasi v roku 1921 sa prihlásil na štúdium filozofie na Karlovej univerzite v Prahe, ktoré ukončil získaním doktorátu v roku 1926. Počas štúdia v Prahe sa zoznámil so slovenskými ľavicovými intelektuálmi a študentmi a pôsobil ako člen skupiny DAV. Po ukončení štúdia sa vrátil domov do Petrovca vo Vojvodine, kde učil s prestávkou na slovenskom gymnáziu až do roku 1948.

Počas 2. svetovej vojny bol väznený v Budapešti a po prepustení v nej krátko pôsobil ako redaktor časopisu *Slovenská jednota*. V auguste 1948 sa presťahoval na Slovensko, kde začal pôsobiť na Univerzite Komenského (v rokoch 19531955 bol jej rektorom) a v Slovenskej akadémii vied (v rokoch 19551961 bol predsedom SAV). Získal postupne akademické tituly docent a profesor a vedecké akademik SAV, DrSc. a akademik ČSAV.

V rokoch 19601964 bol aj členom predsedníctva SNR a pôsobil aj vo funkciách v KSS (členom ÚV KSS bol v rokoch 19711976).

## Dielo
**Klérofašistická ideológia ľudáctva*. Bratislava : Vydavateľstvo Slovenskej akadémie vied, 1955. 143 s.
**Sociológia : teória, metódy, problémy.* Bratislava : Vydavateľstvo Slovenskej akadémie vied, 1966. 370 s.
* *Sociálny svet človeka : úvahy z oblasti sociológie a filozofie.* Bratislava : Veda, 1974. 196 s.
* *Doba a myslenie.* Bratislava : Pravda, 1979. 214 s.
* *Na prelome vekov.* Bratislava : Pravda, 1985. 269 s.

## Externé odkazy
* 
* Kto bol Andrej Sirácky?  - noveslovo.sk
* Andrej Sirácky - osobnosti.sk
* Andrej Sirácky - Masarykova univerzita - Filozofická fakulta

Kategória:Slovenskí sociológovia
Kategória:Davisti
Kategória:Absolventi Filozofickej fakulty Karlovej univerzity
Kategória:Vyučujúci na Univerzite Komenského v Bratislave
Kategória:Rektori Univerzity Komenského v Bratislave
Kategória:Pracovníci Slovenskej akadémie vied
Kategória:Predsedovia Slovenskej akadémie vied
Kategória:Akademici Slovenskej akadémie vied
Kategória:Akademici Československej akadémie vied
Kategória:Slovenskí univerzitní profesori
Kategória:Slovenskí stredoškolskí pedagógovia
Kategória:Slovenskí vysokoškolskí pedagógovia
Kategória:Členovia KSČ/KSS
Kategória:Osobnosti z Petrovca
Stanovisko

**Stanovisko** je postoj k niekomu alebo niečomu, názor, hľadisko.

**Stanovište** alebo **stanovisko** môže byť:
*vyhradené miesto na státie alebo na vykonávanie nejakej činnosti
*v ekonómii: priestorové umiestnenie výrobného závodu, pozri stanovište (ekonómia)
*v biológii: miesto, kde rastie alebo žije organizmus alebo spoločenstvo, a ktoré má určité podmienky, pozri stanovište (biológia)
*vo vojenstve: priestor, v ktorom je umiestnená nejaká zbraň alebo orgán, pozri stanovište (vojenstvo)
Michal Steigel

**Michal Steigel** (* 1769 Vyšná Slaná, Gemer – † 1829 Rimavské Brezovo, Malohont) bol slovenský filozof, básnik, pedagóg a evanjelický kňaz, člen
Učenej spoločnosti malohotskej; bol silno ovplyvnený I. Kantom.

## Dielo
* *Knižečka o vyučování školním aneb metodologie* (1811)
* Básne – "Ke dni pametnému" a "Mol v knize"

## Externé odkazy
* 

Kategória:Narodenia v 1769
Kategória:Úmrtia v 1829
Kategória:Slovenskí evanjelickí kňazi
Kategória:Slovenskí filozofi
Kategória:Slovenskí spisovatelia
Kategória:Slovenskí básnici
Kategória:Slovenskí autori náučnej literatúry
Sinológia

**Sinológia** je vedný odbor, ktorý sa zaoberá jazykom, literatúrou, kultúrou a politicko-ekonomickými dejinami Číny.

Sinológia je na Slovensku pomerne mladý vedný odbor. V súčasnosti existujú dve pracoviská, ktoré ako predmet svojho výskumu majú práve sinológiu, ide o Katedru východoázijských štúdií na Univerzite Komenského v Bratislave a o Ústav orientalistiky SAV.

## Slovenskí sinológovia
* Jozef Marián Gálik
* Marina Čarnogurská
* Martin Slobodník
* Anna Vlčková
* Pavel Dvorak
* Dominika Sakmárová

## Iné projekty

## Externé odkazy
* Ústav orientalistiky SAV
* 

Kategória:Veda
Stav (spoločenská vrstva)

**Stav** je spoločenská vrstva alebo skupina, ktorá sa odlišuje od ostatných stavov svojím faktickým postavením v spoločnosti a právnym postavením v štáte, a ktorá je spravidla na účely ochrany svojho postavenia v spoločnosti korporatívne organizovaná. Od 20. storočia sa tento výraz v tomto zmysle už používa veľmi málo, a keď, tak je spravidla obmedzený na význam "ľudia rovnakého povolania/zamestnania". 

V stredoveku a včasnom novoveku (v marxistickom chápaní vo feudálnej spoločnosti) bol stav špecifickejšie chápaný ako spoločenská vrstva s právne vymedzeným, spravidla privilegovaným postavením v štáte, ktorá mala právo sa korporatívne združovať. Príslušnosť k určitému stavu sa spravidla pokladala za dedičnú. V stredoveku bolo delenie na stavy, ako aj ich právomoci, závislé jednak od obdobia a jednak od geografickej oblasti. Napríklad Francúzsko sa pred Francúzskou revolúciou delilo na tri stavy šľachta, duchovenstvo a meštianstvo (v staršom období stav meštianstvo neexistoval); Rímsko-nemecká ríša rozlišovala (a) ríšske stavy (kniežatá, duchovenstvo, šľachta priamo podriadená cisárovi, ríšske mestá) a (b) krajinské stavy (zloženie podľa jednotlivých nemeckých krajín).

## Uhorsko
V Uhorsku sa rozlišovali pôvodne 2 stavy:
*1. stav: duchovenstvo - reprezentovali ho preláti
*2. stav: svetská šľachta - od 13. storočia

Od roku 1405 sa za 3. stav považovali slobodné kráľovské mestá. V spomenutom roku kráľ začal tieto mestá pozývať na krajinské snemy.

V roku 1608 (dekrét Ľudovíta I.) sa svetská šľachta rozdelila na 2 stavy: veľmožov a zemanov, čím vznikli celkovo 4 stavy.

Stavy definitívne zanikli až v roku 1848.

Kategória:História
Prvotnopospolná spoločnosť

**Prvotnopospolná spoločnosť** (iné názvy pozri nižšie) je v marxistickej periodizácii dejín „spoločensko-ekonomická formácia“ v období praveku. Predchádzala otrokárskej spoločnosti.

Veľmi podobné pojmy (mimo marxizmu) sú: praveká spoločnosť (prehistorická spoločnosť), archaická spoločnosť, primitívna spoločnosť, preliterárna spoločnosť (predliterárna spoločnosť, predpísomná spoločnosť) a prírodné národy.

## Názvy
Názvy tejto formácie sú: 
***prvotnopospolná** [alebo **prvotná pospolná**] **spoločnosť** [alebo **spoločensko-ekonomická formácia** alebo **formácia**]
***prvotnopospolné** [alebo **prvotné pospolné**] **zriadenie**
***prvotnopospolný** [alebo **prvotný pospolný**] **poriadok** [alebo **systém**]
***prvotná spoločnosť**
***prvobytná** [alebo **prvobytná pospolná**] **spoločnosť** [alebo **formácia**]
***prvobytné** [alebo **prvobytné pospolné**] **zriadenie**
***prvobytný** [alebo **prvobytný pospolný**] **poriadok** [alebo **systém**]
***prakomunistická spoločnosť**
***prakomunizmus**
***prvotná komunistická spoločnosť** 
***prvotný** [alebo **spotrebný**] **komunizmus**
***komunizmus**
***praspoločnosť**.
***predtriedna spoločnosť**
***prvotná beztriedna spoločnosť **

## Charakteristika
Charakterizuje ju nízka úroveň vývoja výrobných síl, spoločenské vlastníctvo výrobných prostriedkov a malý stupeň diferencovanosti ostatných výrobných a spoločenských vzťahov (najmä rovnosť všetkých ľudí, ktorá sa však vo vyspelých fázach vývinu prvotnopospolnej spoločnosti narúša). V spoločenskom vedomí prevláda náboženstvo a umenie. Obdobie prvotnopospolnej spoločnosti (v širšom zmysle) sa začína vznikom človeka a končí nástupom prvých štátnych útvarov, čo bolo v rozdielnych častiach sveta v rozličnom čase.

## Etapy
Vo vývine prvotnopospolnej spoločnosti sa rozlišujú štyri základné etapy:

# etapa (tzv. etapa prvobytného stáda) je starší a stredný paleolit, t. j. obdobie vzniku človeka. Predpokladá sa, že vtedy vznikli prvé zárodky základných foriem spoločenskej organizácie. Ľudia sa zoskupovali do tlúp, pravdepodobne na základe pokrvného príbuzenstva. Všestrannú nerozvinutosť dokladajú primitívne výrobné nástroje. Chýbajú spoľahlivé doklady o spoločenskom vedomí (náboženstvo, umenie), pokračoval fyzický vývin človeka (antropogenéza).
# etapu tvorí matriarchát (=nediferencovaná rodová spoločnosť), ktorý zodpovedá mladšiemu paleolitu až neolitu.
# etapu tvorí patriarchát, ktorý na Slovensku zodpovedá obdobiu od eneolitu do začiatku železnej doby.
# etapu tvorí obdobie vojenských demokracií, ktoré na Slovensku zodpovedá obdobiu rozvinutej železnej doby.

2. až 4. etapa sa spolu označujú ako rodová spoločnosť (=rodové zriadenie). Niekedy sa do pojmu prvotnopospolná spoločnosť nezahŕňa 1. etapa, potom teda pojmy rodová spoločnosť a prvotnopospolná spoločnosť splývajú.

## Zdroje

* 

Kategória:Marxizmus
Kategória:Pravek
Sirón

**Sirón** alebo **Sírón** (* 1. stor. pred Kr. – † ?) bol grécky filozof, predstaviteľ epikureizmu. Pôsobil v Neapoli, kde riadil spolu s Filodémom školu. Študoval uňho Vergilius.

## Externé odkazy
* 

Kategória:Filozofi starovekého Grécka
Sóma (boh)

**Sóma** je indický boh rovnomenného opojného nápoja používaného pri rituáloch; má významné miesto vo védskom náboženstve (rgvédskom panteóne).

## Externé odkazy
* 

Kategória:Indickí bohovia
Rodová spoločnosť

**Rodová spoločnosť** alebo **rodové zriadenie** je spoločenské zriadenie 2. až 4. etapy vývinu prvotnopospolnej spoločnosti, kedy bol rod základnou hospodárskou a spoločenskou jednotkou. Vyznačovalo sa občinovým vlastníctvom výrobných prostriedkov. Štádiá vývoja rodovej spoločnosti sú matriarchát, patriarchát a vojenská demokracia (pozri delenie v článku prvotnopospolná spoločnosť). Rodové zriadenie je najstarší a najnižší stupeň organizácie ľudskej spoločnosti.

## Externé odkazy
* 
* 

Kategória:História
Stanovy

**Stanovy** môžu byť:
*všeobecne: súhrn záväzných spísaných pravidiel pre činnosť inštitúcie, organizácie, strany a podobne, pozri napr. stanovy (občianske združenie), stanovy (politická strana)
*v obchodnom práve:
**organizačný predpis upravujúci vnútornú organizáciu, meno, sídlo, majetok, orgány, práva členov a iné otázky vyplývajúce z právnej úpravy alebo rozhodnutia iného orgánu (valného zhromaždenia)
**osobitná forma (časť) spoločenskej zmluvy u niektorých slovenských právnických osôb, pozri stanovy (akciová spoločnosť), stanovy (družstvo)
Sistácia

**Sistácia** (lat.) je zastavenie súdneho výkonu rozhodnutia.

## Externé odkazy
* 

Kategória:Latinské právnické výrazy
Kategória:Súdnictvo
Stará škola slovenská (60. – 70. roky 19. storočia)

**Stará škola slovenská** alebo len **Stará škola** bol hlavný politický prúd slovenského národného hnutia v 60.70. rokoch 19. storočia, ktorý sa na rozdiel od opozičnej Novej školy slovenskej orientoval na spoluprácu s cisárskym dvorom, nedôverovala maďarským politikom, žiadala štátoprávne riešenie slovenskej otázky a hlásila sa k slovanskej vzájomnosti. Programovo vychádzala z Memoranda národa slovenského a v ňom obsiahnutej idei autonómie Slovenska (tzv. Hornouhorského slovenského okolia) v rámci Uhorska. Centrum Starej školy bolo v Turčianskom Svätom Martine. Jej hlavnými predstaviteľmi boli Ján Francisci, Štefan Marko Daxner, Jozef Miloslav Hurban, Martin Čulen a Viliam Pauliny-Tóth a jej tlačovými orgánmi boli *[[Pešťbudínske vedomosti]]* a od roku 1870 *[[Národnie noviny]]*.

Po rakúsko-uhorskom vyrovnaní (1867) sa Stará škola ocitla v defenzíve voči postupne silnejúcej maďarizácii. Nedokázala rozvinúť príťažlivý program a pre svoju politickú orientáciu na ostatné slovanské národy (najmä Ruskú ríšu) bola maďarskými politikmi často označovaná za zradcov vlasti a panslavistov.  Politicky sa orientovala na Stranu ľavého stredu a jediný zvolený kandidát do uhorského snemu s programom Starej školy v roku 1869 Viliam Paulíny-Tóth bol členom jej poslaneckého klubu.   6. júna 1871 predstavitelia Starej školy sformovali Slovenskú národnú stranu.

## Referencie

Kategória:Dejiny Slovenska
Somatológia

**Somatológia** (gr.) alebo **teloveda** je náuka o ľudskom tele, o jeho zložení (anatómia) a funkciách (fyziológia). V užšom zmysle zahrňuje štúdium vonkajších foriem tela, veľkosti, rastu, hmotnosti, telesných rozmerov a proporcií orgánov skladby, pigmentačné zložky, tvar hlavy a tváre a jej častí po celú dobu vývoja jedinca.

## Iné projekty

## Externé odkazy
* 

Kategória:Antropológia
Kategória:Medicína
Situácia (filozofia)

**Situácia** je stav vecí vzťahujúci sa na osoby; zjednotenie subjektobjektových a subjektsubjektových vzťahov, v ktorých sa ocitá človek. Človek je v situácii aktérom, zasahuje do nej, vytvára, pretvára, premieňa, ruší ju, prechádza do inej. Situácia je priesečníkom minulého s budúcim, stvoreného a rodiaceho sa a ešte neexistujúceho, individuálneho a spoločenského, ustaľujúceho sa a meniaceho sa. Subjekt sa pohybuje obvykle vo viacerých situáciách naraz.

## Externé odkazy
* 

Kategória:Spoločnosť
Stelesnenie

**Stelesnenie** (**stelesňovanie**) môže byť:
*danie konkrétnej podoby niečomu, uvedenie do skutočnosti:
**v umení: zobrazenie, predstavovanie
**zhmotnenie
*o dobre, zle a podobne: zosobnenie
Werner Sombart

**Werner Sombart** (* 19. január 1863, Ermsleben, Nemecko – † 18. máj 1941, Berlín) bol nemecký sociológ a ekonóm. 

Skúmal kapitalizmus ako osobitný sociálny jav, problémy sociálnej mobility a sociálnej stratifikácie. 

Spočiatku sa hlásil k socializmu a Marxovmu učeniu. Jeho hlavnou myšlienkou je idea pokojného vývoja kapitalizmu k spoločnosti sociálneho pluralizmu, v ktorej koexistuje dlho kapitalizmus a socializmus.

## Externé odkazy
* 

Kategória:Nemeckí ekonómovia
Kategória:Nemeckí sociológovia
Hraničná situácia

**Hraničná situácia** je zážitok bolesti, viny, utrpenia, zápasu o život, cez ktorý sa dochádza k sebapoznaniu a k skutočnej autentickej existencii človeka.

Za hraničnú situáciu sa taktiež pokladá situácia krajnej záťaže (nedostatok tekutín, potravy, spánku, kyslíku) alebo vyhroteného konfliktu. V situácii krajnej záťaže sa skúma odolnosť človeka, podmienky jeho prežitia.

Hraničné situácie sú obľúbeným literárnym motívom (Prométeus, Faust a pod.).

Podľa Karla Jaspersa je to základná situácia, v ktorej človek stroskotáva a zisťuje, že s predchádzajúcou rutinou už nedokáže prekonávať životné ťažkosti. Hraničnou situáciou je smrť, vina, utrpenie, náhoda, nespoľahlivosť sveta. Otrasenosť zo stroskotania v hraničnej situácii môže človeku ukázať cestu k pravej realizácii existencie, k svojej autenticite, t. j. k tomu, aby bol sám sebou.

## Externé odkazy
* 

Kategória:Psychológia
Heymann Steinthal

**Heymann Steinthal** (* 16. máj 1823, Gröbzig, Sasko-Anhaltsko, Nemecko - † 14. marec 1889, Berlín) bol nemecký filozof a psychológ. 

Vplyv mal naň Giovanni Battista Vico. Spolu s W. Wundtom bol najvýznamnejším predstaviteľom psychológie národov (Völkerpsychologie), v rámci ktorej sa pomocou deduktívnej metódy zaoberal oblasťami vyjavovania objektívneho ducha, čiže jazykom, mýtmi, náboženstvami a morálkou. Steinthal vynikol najmä v oblasti jazykovedy.

## Dôležité diela
* *Die Sprachwissenschaft Wilhelm von Humboldts und die Hegel'sche Philosophie*. Berlin 1848
* *Die Classifikation der Sprachen dargestellt als die Entwickelung der Sprachidee*, Berlin 1850 
* *Der Ursprung der Sprache im Zusammenhang mit den Letzten Fragen Alles Wissens*. Berlin 1851 
* *Die Entwicklung der Schrift*. Berlin 1852
* *Grammatik, Logik, Psychologie. Ihre Prinzipien und Ihre Verhältniss zu Einander*. Berlin 1855
* *Geschichte der Sprachwissenschaft bei den Griechen und Römern*. Berlin 1863 (2. Auflage 1889–1890/91)
* *Philologie, Geschichte und Psychologie in Ihren gegenseitigen Beziehungen*. Berlin 1864
* *Die Mande-Negersprachen, psychologisch und phonetisch betrachtet*. Berlin 1867
* *Abriss der Sprachwissenschaft*. Band in *Einleitung in die Psychologie und Sprachwissenschaft*. Berlin 1871 
* *Allgemeine Ethik*. Berlin 1885
* *Zu Bibel und Religionsphilosophie*. Berlin 1890 
* *Gesammelte kleine Schriften*. 1. Band, Berlin 1880

## Literatúra
* Thomas Achelis: *Heymann Steinthal*. Verl.-Anst. und Dr. A.-G., Hamburg 1898 
* Matthias Aumüller: *Innere Form und Poetizität. Die Theorie Aleksandr Potebnjas in ihrem begriffsgeschichtlichen Kontext.* Peter Lang, Frankfurt/M. 2005.
* Hartwig Wiedebach, Annette Winkelmann (Hrsg.): *Chajim H. Steinthal. Sprachwissenschaftler und Philosoph im 19. Jahrhundert = Chajim H. Steinthal. Linguist and Philosopher in the 19th Century*. Studies in European Judaism, 4. Brill, Leiden, Boston und Köln 2002, ISBN 90-04-12645-7

## Externé odkazy
* 

Kategória:Nemeckí filozofi
Somatogénny

**Somatogénny** je telesne podmienený; protiklad psychogénneho.

## Externé odkazy
* 

Kategória:Fyziológia
Stena

**Stena** je plocha múru ohraničujúca priestor nejakej miestnosti; plocha ohraničujúca akýkoľvek priestor.

## Iné projekty

Kategória:Zvislé nosné konštrukcie
Konfliktná situácia

**Konfliktná situácia** je objavenie sa cieľov s rozdielnou valenciou v životnom poli jedinca; niektoré ciele vzbudzujú v subjekte apetenciu, lákajú ho k sebe, iné naopak vyvolávajú jeho averziu, odpudzujú ho. Rozdiely v kvalite a kvantite valencie však nie sú natoľko veľké, aby získal prevahu jeden cieľový objekt a ihneď určil smer konania indivídua.

## Externé odkazy
* 

Kategória:Spoločnosť
Východoindická spoločnosť

**Východoindická spoločnosť** (po angl. *East India Company*) bol názov (časť názvu) obchodných spoločností, ktoré boli monopolistickými spoločnosťami pre obchod s kolóniami vo Východnej Indii a na Ďalekom východe. Východoindické spoločnosti si v 17. stor. až 19. stor. vyhradzovali v jednotlivých európskych štátoch monopol na obchod s južnou a juhovýchodnou Áziou. Najvýznamnejšími boli:
* Britská východoindická spoločnosť (založená 1600)
* Dánska východoindická spoločnosť (založená 1616)
* Francúzska východoindická spoločnosť (založená 1664)
* Nizozemská východoindická spoločnosť (založená 1602)
* Švédska východoindická spoločnosť (založená 1731)

## Pozri aj
*Západoindická spoločnosť
Kategória:Kolonializmus
Krízová situácia

**Krízová situácia** môže byť:
* všeobecne: situácia poznačená, zaťažená krízou, stavom ťažkostí, nedostatkov, úpadkom a podobne
* v psychológii a pod.: kríza, pozri kríza (psychológia)
* v bezpečnosti štátu (prípadne regiónu): 
** v širšom zmysle: a) (intenzívna) mimoriadna udalosť/mimoriadne udalosti (resp. situácia sprevádzaná narušením rovnovážneho stavu, ktorá ohrozuje životy, životné  prostredie, ekonomiku, hmotné i nehmotné hodnoty spravidla štátu alebo regiónu), ktorá/-ré môže/-u narušiť fungovanie inštitúcií verejnej moci (a vyžaduje/-jú si zavedenie protiopatrení na jednotlivých stupňoch verejnej správy), b) v slovenskom zákone: obdobie, počas ktorého je bezprostredne ohrozená alebo narušená bezpečnosť štátu a ústavné orgány môžu vyhlásiť krízový stav (t.j. napr. vojnu, výnimočný stav, núdzový stav), pozri krízová situácia (štát)
** v užšom zmysle: skrátený názov „krízovej situácie mimo času vojny a vojnového stavu“, pozri pod krízová situácia (štát)
* v riadení letovej prevádzky: krízová situácia v sieti (stav neschopnosti poskytovať letecké navigačné služby na požadovanej úrovni, ktorej výsledkom je výrazná strata sieťovej kapacity alebo nerovnováha medzi kapacitou siete a dopytom, alebo vážna porucha v informačnom toku v jednej alebo viacerých častiach siete v dôsledku neobyčajnej a nepredvídanej udalosti, pričom sieťou sa tu myslí európska sieť manažmentu letovej prevádzky)

## Pozri aj
* Krízový manažment (krízové riadenie)
* Krízová komunikáca

## Referencie
Stereometria

**Stereometria** je geometria priestorových útvarov. Patrila medzi základné disciplíny pri vzdelávaní filozofov v Platonovej Akadémii.

## História
Prvé zachované znaky stereometrického myslenia pochádzajú od Sumerov z 3. storočia pred Kr., ktorí merali objem počtom tehál a na základe takto získaných skúseností, vytvárali vzorce. V tom istom tisícročí objavujú Egypťania pri stavbe pyramíd vzorec na výpočet objemu zrezanej pyramídy a vedia vypočítať jej výšku pri danom sklone.

Zmenu vo vnímaní stereometrie priniesli starovekí Gréci. Kým Sumeri a Egypťania sa zaujímali len o praktické využitie pri reálnych telesách ako napríklad budovy, zikkuraty, pyramídy, lode, sýpky, nábytok a podobne, grécki matematici geometrické tvary zovšeobecnili a hľadali spoločné riešenia pre podobné typy úloh. Podrobnejšie a systematickejšie sa stereometriou ako prvý zaoberá Euklides v posledných troch knihách svojich Základov. V 11. knihe zovšeobecňuje planitmetrické zákonitosti na priestor, opisuje podobnosť a vzorce na výpočet objemov rovnobežnostenov. Vzťahy na výpočet povrchov a objemov kužeľov, valcov, pyramíd a gúľ sú v 12. knihe. V poslednej knihe okrem zlatého rezu analyzuje všetkých päť platónskych telies: tetraéder, hexaéder, oktaéder, dodekaéder a ikosaéder, ktoré boli v 4. storočí pred Kr. najnovšími geometrickými objavmi.

Ani v ďalších rokoch nedošlo k plynulému rozvoju stereometrie. Spomína sa napríklad v prácach Leonarda da Vinci, Albrechta Dürera, či Johannesa Keplera, no za zakladateľa stereometrie sa považuje Gaspard Monge. Dovtedy sa všetky zložitejšie stavby vyhotovovali v modeloch a na základe ich rozmerov sa odvodzovali rozmery reálnej stavby. Zobrazovanie priestoru pomocou dvoch alebo troch priemetní znamenalo významnú zmenu v geometrii a staviteľstve.

## Referencie


## Externé odkazy
*
Spolok milovníkov reči a literatúry slovenskej

**Spolok milovníkov reči a literatúry slovenskej** bola prvá celonárodná organizácia, literárny spolok v rokoch 1834-1850, ktorý vznikol z iniciátívy Slovákov žijúcich v Budíne a Pešti (Anton Ottmayer, Ján Kollár, Martin Hamuljak) s cieľom zjednotiť prívržencov spisovnej češtiny a bernolákovčiny v boji o národnú jednotu a posilnenie slovenského národného hnutia. 

Predsedom bol Ján Kollár, po jeho odchode Martin Hamuljak, ktorý ho orientoval na vydavateľskú činnosť.

## Externé odkazy
* 

Kategória:Literatúra v slovenskom jazyku
Kategória:Spolky na Slovensku
Kategória:Dejiny slovenčiny
Stereotyp

**Stereotyp** (gr.) je pevný, ustálený, nemenný stav, tvar, návyk, spôsob konania, reagovania a pod.

## Sociálny stereotyp
*Sociálny stereotyp* je stabilný súhrn predstáv, ktoré sa utvárajú vo vedomí na základe osobných životných skúseností aj pomocou rozmanitých informačných zdrojov. Cez prizmu sociálneho stereotypu sa vnímajú reálne predmety, vzťahy, udalosti a konajúce osoby. 

Sociálne stereotypy sú neodlučiteľné komponenty individuálneho a masového vedomia. Vďaka nim dochádza k potrebnému skráteniu vnímania aj ďalších informačných a ideologických procesov vo vedomí, upevňuje sa pozitívna aj negatívna skúsenosť ľudí.

## Etymológia
V pôvodnom význame bol stereotyp výtlačok z trvalého otisku (odtlačku) písma alebo nezmenený reprint predchádzajúceho vydania, bola to kovová platnička používaná na tlač z výšky, ktorá sa nemenila. Toto slovo je zloženinou gréckeho slova pre reprint. stereos - „tvrdý, pevný“ a typtein - „“vyraziť, vytlačiť". Vzniklo ako tlačiarenský termín vo Francúzsku koncom 18. storočia a v angličtine je doložené už v roku 1798. Metaforický význam „klišé, predsudok“ zaviedol v roku 1922 americký komentátor Walter Lippmann a malo aj význam pre viacnásobne používaný štočok na tlač.

## Literatúra
* KREKOVIČOVÁ, Eva: *Mentálne obrazy, stereotypy a mýty vo folklóre a v politike.* Bratislava : Ústav etnológie SAV, 2005. 128 s. ISBN 80-969259-1-1
* MANNOVÁ, Elena: *Minulosť ako supermarket : Spôsoby reprezentácie a aktualizácie dejín Slovenska.* Bratislava : Historický ústav SAV - Veda, vydavateľstvo SAV, 2019. 464 s. ISBN 978-80-224-1706-8
* KREKÁŇOVÁ, Ivana: Etymológia záhadná aj zábavná, 30 s. 

## Externé odkazy
* 
* https://www.etymonline.com/search?q=stereotyp

Kategória:Sociálna psychológia
Staroba

[náhľad|''Stará žena drieme'', [Nicolaes Maes (1656).]]
**Staroba** je etapa vývinu organizmu. Väčšinou sa chápe v súvislosti s človekom s jeho dlhým vekom. Vo filozofii a náboženstve je často tematizovaná ako zlo.

Začína podľa osobných dispozícií a životosprávy.
Prejavuje sa ochabovaním jednotlivých funkčných sústav. Sprevádzajú ho zmeny v obehovej sústave. Prebieha optimálne ako "aktívna staroba"

So starobou sú spojené aj viaceré ochorenia a príznaky. Objavujú sa psychické (senilita, demencia) a fyzické problémy.

## Názory na starnutie

* Aristoteles: Starnutie je spôsobované stratou vrodeného ľudského tepla.

* Claudius Galénos: Starnutie sa značne líši podľa rôznych osôb. Starnúci človek by ma vyhľadávať telesné cvičenia, striedmo jesť, dostatočne spať a starať sa o pravidelnú stolicu. Starnutie je proces, ktorý prebieha po celý život.

* Platon: Starnutie je vo svojej kvalite ovplyvňované spôsobom života v strednom veku. Ľudia, ktorí sa dokážu dobre adaptovať a sú dobrej mysle, sa aj lepšie vysporiadajú so starnutím a starobou.

## Referencie

## Pozri aj
* Gerontológia

## Iné projekty

## Externé odkazy

Kategória:Ontogenéza človeka
Revolučná situácia

**Revolučná situácia** je súhrn objektivnych podmienok sociálnej revolúcie.

## Externé odkazy
* 

Kategória:Sociológia
Staročesi

**Staročesi** alebo **Národní strana** je pôvodne jednotná strana českej buržoázie vedená umiernenými liberálmi F. Palackým a F. L. Riegrom). Vznikla v roku 1848.

V programe mala historické štátne právo, o ktoré sa usilovala v spolupráci s historickou šľachtou. V dôsledku sporov o politickú taktiku sa 1874 od nej oddelilo krídlo mladočechov. Národná strana zostala konzervatívnou stranou statkárov a väčšej českej buržoázie. Po zmarení punktácie 1890 stratila význam.

## Externé odkazy
* 

Kategória:Dejiny Česko-Slovenska
Kategória:Politické strany v Rakúsko-Uhorsku
Problémová situácia

**Problémová situácia** je okolnosť, kedy vedomosti nepostačujú na splnenie istej požiadavky. Problémová situácia predchádza každému problému a problém neexistuje nezávisle od problémovej situácie.

## Externé odkazy
* 

Kategória:Filozofické pojmy
Kategória:Psychológia
Dobrovoľný spolok

**Dobrovoľný spolok** je nezisková dobrovoľná záujmová organizácia so sociálnym, socializačným alebo vzdelávacím učelom, ktorá v zmysle svojich programových intencií poskytuje alebo zabezpečuje nečlenom bezplatné služby. Členovia poskytujú tieto služba bez nároku na odmenu.

## Príklady
*Červený kríž
*Dobrovoľný hasičský spolok

## Externé odkazy
* 

Kategória:Neziskové organizácie
Starogréčtina

**Starogréčtina** je prvá etapa vývinu gréčtiny. 

Starogréčtina môže označovať:
* v užšom zmysle len atické nárečie z 5. a 4. stor. pred Kr. (dodnes norma pre klasickú gréčtinu)
* v širšom zmysle: všetky grécke nárečia, ktorými sa hovorilo od prvých nálezov gréckeho písma okolo roku 800 pred Kr. (alebo teoreticky už od 1100 pred Kr.):
** do začiatku helenistického obdobia okolo roku 300 pred Kr., alebo
** ak ide o pojem z dvojice (trojice) pojmov starogréčtina (- stredoveká gréčtina) – novogréčtina: do cca 600 po Kr., čiže vrátane helenistickej gréčtiny (koiné) a ranobyzantskej gréčtiny

Tento článok je o gréckych nárečiach od 800 pred Kr. do 300 pred Kr. Ostatné pozri pod grécke jazyky.

## Starogrécke nárečia

náhľad|350px|''Starogrécke nárečia'' (české názvy)
Starogrécke nárečia sa štandardne delia takto:
* Západná skupina (=Dórske nárečia v širšom zmysle)
** severozápadná starogréčtina (nárečia na sever a severozápad od Korintského zálivu)
** dórčina (=dórske nárečia v užšom zmysle)- písala sa v ňom zborová poézia (Pindaros), neskoršie búkolská poézia
* Aiolská skupina
** egejská skupina/ázijská aiolčina (nárečie maloázijskej Aiolidy, sz. časti maloázijského pobrežia s ostrovom Lesbos)- v tomto nárečí vznikala prevažne osobná lyrika – básne Sapfó a Alkaia
** tesálčina
** boiótčina
* Iónsko-atická skupina
** atičtina – jazyk mladších dejepiscov (Tukydides), odborných spisov, rečníkov, filozofov (napr. Platón)
** iónčina (Eubója a grécke kolónie v Itálii; Kyklady; maloázijská Iónia)
*** staroiónčina – dialekt Homérskej epiky
*** novoiónčina – Herodotos a ďalšia historická próza
* Arkádsko-cyperská skupina
** arkádčina
** cyperčina
** pamfýlčina – zaraďovaná aj do západnej skupiny

Z achájskych nárečí sa nezachovali nijaké literárne pamiatky.

V helenistickom období (presnejšie okolo 300 pred Kr.) prevládol v celom helenizovanom svete atický dialekt, ktorý sa v zjednodušenej verzii stal "všeobecným jazykom" – grécky *[[helenistické koiné|koiné]] dialektos*.

Transkripcia starogréčtiny používaná na slovenskej Wikipédii sa nachádza v tejto tabuľke.

## Iné projekty


Kategória:Gréčtina
Stvoriteľ (božstvo)

**Stvoriteľ** je pôvodca, tvorca; v náboženstve: pôvodca sveta, boh (píše sa obyčajne s veľkým písmenom).

V baroku panoval názor, že stvoriteľ je zdroj a pôvod kozmu; k nemu kozmos zasa smeruje a vracia sa.

## Iné projekty

## Externé odkazy
* 

Kategória:Božstvá
Kategória:Boh
Mierové spolužitie

**Mierové spolužitie** je spoločný život štátov odmietajúcich vojnu ako prostriedok na riešenie sporných otázok. Takzvané "Chruščovovo otepľovanie" (rusky: хрущёвская о́ттепель) po Stalinovej smrti (1953) charakterizovala nielen destalinizácia znamenajúca uvoľnenie útlaku občanov ZSSR ale aj politika tohto tzv. mierového spolužitia (rusky: mирное сосуществование), ktorá bola propagovaná Sovietskym zväzom počas studenej vojny v kontexte marxisticko-leninskej zahraničnej politiky a bola postupne prijatá krajinami Východného bloku, podľa ktorých sa snažia o mierovú koexistenciu aj s kapitalistickým blokom. Mierové spolužitie však narazilo počas revolúcie v Maďarsku v roku 1956, počas kubánskej krízy, pri invázii sovietskych vojsk do ČSSR v 1968 a ďalších udalostiach, ktoré hrozili znížiť dominanciu ZSSR.

## Externé odkazy
* 

Kategória:Politika
Východisková situácia

**Východisková situácia** je súbor východiskových podmienok.

## Pozri aj

*situácia

## Externé odkazy
* 

Kategória:Logika
Starohegelovstvo

**Starohegelovstvo** je pravicové krídlo hegelovstva v Nemecku 30. a 40. rokov 19. stor.. Jeho predstavitelia interpretovali Hegelovo učenie v duchu cirkevno-kresťanskej
ortodoxie. 

K starohegelovcom patrili: Georg Andreas Gabler, Herman Friedrich Wilhelm Hinrichs, Karl Friedrich Göschel, skôr Bruno Bauer).

## Pozri aj
* hegelovstvo

## Externé odkazy
* 

Kategória:Hegelizmus
Kategória:Eponymické termíny vo filozofii
Styk

**Styk** môže byť:
* vzájomné stretávanie sa, stýkanie sa
* interakcia (medzi ľuďmi)
* vzájomné spojenie, súčinnosť
* tesné, úplné priblíženie niečoho k niečomu, dotyk, spojenie
* pohlavný styk
* vo vojenstve:
** súhrn opatrení na zabezpečenie súčinnosti jednotiek a zbraní pracujúcích na dosiahnutí spoločného cieľa
** interakcia veliteľov a vojsk umožňujúca odovzdávať rozkazy a nariadenia, podávať hlásenia a vzájomné informovanie
** miesto dotyku bokov dvoch susediacich zväzov
* najmä v technike: miesto, na ktorom sa niečo dotýka, spojenie
* v geometrii: dotyk (krivky)
* konštrukčná úprava dvoch dielov oceľovej konštrukcie umožňujúca ich spojenie v mostárni alebo pri montáži na stavbe, pozri styk (oceľová konštrukcia)
*otka
*nástroj na pletie buriny
*palica, drúčik

## Iné projekty
Životná situácia

**Životná situácia** je situácia, ktorej jadrom je konanie ľudí a psychické stavy, ktoré sú jeho komplementom.

## Externé odkazy
* 

Kategória:Psychológia
Sthaviraváda

**Sthaviraváda** (-sanskritský kmeň; písmom dévanágarí: स्थविरवाद; význam: "doktrína/reč sthavirov") alebo **sthaviravádah** (-sanskritský nominatív) je najstaršia škola hínajánového budhizmu. 

Sthavirovia (thérovia) zorganizovali prvý budhistický koncil. Na treťom koncile vo Pátaliputre sa proti nim postavila veľká skupina mníchov (mahásangha - *veľká obec*), ktorí uznávali heretických päť Mahádévových zásad o povahe arhata  - tak došlo k prvej budhistickej schizme. Asi v polovici 3. storočia pred Kr. sa sthaviraváda rozpadla na tri školy: vátsíputríja, sarvástiváda a vibhadžjaváda. Na sthaviravádu a jej odnož vibhadžjavádu nadväzuje aj dnešná théraváda.

## Externé odkazy
* 

Kategória:Školy budhizmu
Umelecká situácia

**Umelecká situácia** je kontext orientačných bodov, do ktorých je zasadené umelecké dielo a ktoré sú dané rozličnými aspektmi jeho skúmania.

## Pozri aj
*umelecké dielo

## Externé odkazy

* 

Kategória:Umenie
William Lewis Stern

**William Lewis Stern** (* 29. apríl 1871, Berlín – † 27. marec 1938, Durham, Severná Karolína) bol nemecký psychológ a filozof. Od roku 1933 žil v USA. Predstaviteľ psychológie osobnosti a detskej psychológie, spoluzakladateľ súdnej psychológie. Jeho názory boli blízke personalizmu.

## Externé odkazy
* 

Kategória:Nemeckí psychológovia
Kategória:Nemeckí filozofi
Kategória:Testy inteligencie
Kategória:Osobnosti z Berlína
Spomínanie

**Spomínanie** je akt, ktorým sa prvok minulosti vracia (za prispenia vôle alebo bez nej) do vedomia subjektu. Obsahom spomínania je **spomienka**.

## Iné projekty

## Externé odkazy
* 

Kategória:Psychológia
Spoločenský styk

**Spoločenský styk** je vzájomný styk osôb v spoločnosti; špecifický spôsob vzájomných vzťahov medzi subjektmi, spôsob bytia človeka vo vzájomnom spojení s inými ľuďmi. Zahŕňa celú hĺbku vedomej ľudskej vzájomnosti, pretváranú tým, že subjekt svojím životom obohacuje život všetkých ostatných subjektov.

## Externé odkazy
* 

Kategória:Filozofické pojmy
Náročná životná situácia

**Náročná životná situácia** je konflikt, frustrácia a stres. Spôsoby vyrovnávania sa s týmito situáciami môžu byť rôznorodé. Deštruktívne reakcie sú agresia, únik a konštruktívne je napríklad vedomé spracovanie na mentálno-emočnej úrovni napríklad asertívnymi komunikačnými technikami, sebapoznaním, psychologickými metódami.

## Pozri aj
*životná situácia

## Externé odkazy
* 

Kategória:Psychológia
Stilometria

**Stilometria** je štúdium štylistiky textu. Ide o štatistické vymedzovanie alebo potvrdenie charakteristických vlastností štýlu alebo diela. Stilometria je metóda, pomocou ktorej sa určuje autorstvo a čas vzniku textu.

## Externé odkazy
* 

Kategória:Jazykoveda
Starosť

**Starosť** je nepokoj mysle spôsobený životnými ťažkosťami a problémami, obavami o dobrý výsledok niečoho.

## Iné projekty

## Externé odkazy
* 

Kategória:Psychológia
Sixtus II.

Svätý **Sixtus II.** ( *Sixtus Secundus*), vl. menom **Xystus** (* ?, Atény - † 6. august 258, Rím) bol 24. rímskym pápežom (od 30. augusta 257 do svojej smrti).

Patrí medzi ranokresťanských pápežov, ktorí viedli cirkev v čase neustáleho prenasledovania vyznávačov Kristovho učenia. Grék pochádzajúci z Atén bol do čela cirkvi zvolený v období najkrutejšej perzekúcie za vlády rímskeho cisára Valeriána (253 - 260).

Na základe istých indícií sa predpokladalo, že bol pôvodne filozofom (prisudzovalo sa mu autorstvo zbierky mravných a náboženských aforizmov, tzv. *Sixtových výrokov*). Jediným jeho zachovaným dielom je však iba úryvok listu biskupovi Dionýzovi Alexandrijskému, v ktorom obhajuje právoplatnosť krstu vykonaného kacírmi, pokiaľ je uskutočnený v mene Najsvätejšej Trojice.

Jeho ani nie ročný pontifikát ukončila násilná smrť. Na základe cisárskeho výnosu, nariaďujúceho smrť kresťanským biskupom, kňazom a diakonom ho 6. augusta 258 prepadli pri slávení svätej omše na Praetextatovom cintoríne a sťali. Podľa inej verzie ho cisárovi vojaci predviedli pred panovníka a keď sa nechcel vzdať svojej viery, popravili ho. Represie znamenali smrť viacerých diakonov, medzi ktorými bol aj neskorší svätec Vavrinec.

Sixtovo telo bolo neskôr uložené do pápežskej krypty v Kalixtových katakombách spolu s telami štyroch diakonov, popravených so Sixtom.

Svätý Sixtus II. sa stal jedným z najuctievanejších mučeníkov cirkvi a jeho meno je zahrnuté do omšového kánonu. Sviatok sa slávi 7. augusta. Jeho atribútom sa stala biskupská berla v tvare kríža.

Postava svätého Sixta II. našla odraz aj vo výtvarnom umení. Nachádzame ho na jednom z najslávnejších obrazov renesančného velikána Raffaela Santiho *[[Sixtínska Madona]]* i keď tu má portrétne črty neskoršieho pápeža Júliusa II. 

## Pozri aj

Ďalší pápeži s menom Sixtus

## Iné projekty

## Zdroje
* 
* S. G. Lozinskij, *Dějiny papežství*, Horizont, Praha, 1989
* 
* The Catholic Encyclopedia - www.newadvent.org 
* Documenta Catholica Omnia 
 

Kategória:Úmrtia v 258
Kategória:Pápeži
Kategória:Katolícki svätci majúci sviatok 7. augusta
Stimul (vydavateľstvo)

náhľad|Sídlo kancelárie na Ružovej doline 6 v Bratislave

**STIMUL** (*Centrum informatických a vzdelávacích služieb FF UK*) je vydavateľstvo, ktoré vznikol v roku 1991 ako účelové zariadenia FF UK v Bratislave s hlavným zameraním na vydávanie neperiodickej literatúry, učebných materiálov a učebných pomôcok tlačou a na elektronických médiách. Je registrovaným vydavateľstvom FF UK.

Poskytované služby: 
*grafická úprava a spracovanie textov,
*vyhotovovanie podkladov pre tlač,
*spracovanie obrázkov a grafov,
*scanovanie obrázkov,
*spracovanie textov a obrázkov do elektronickej formy,
*zabezpečenie tlače,
*zabezpečenie vydavateľských povinností vyplývajúcich zo zákona (ISBN, povinné výtlačky),
*zabezpečenie predaja publikácií v distribučnej sieti STIMUL,
*vybavenie a expedicia titulov na základe objednávok,
*marketing a propagácia podľa dohody pre jednotlivé tituly.

## Externé odkazy
* 

Kategória:Filozofická fakulta Univerzity Komenského v Bratislave
Kategória:Vydavateľstvá na Slovensku
Subartu

**Subartu** je severozápadná časť Mezopotámie, kde vznikla Asýria.

## Externé odkazy
* 

Kategória:Sumer
Sixtus I.

Svätý **Sixtus I.** alebo (správnejšie) Xystus bol 7. pápež (c. 115/9 - c. 125/7). Šiesty rímsky biskup v rade uvedených do úradu apoštolmi Petrom a Pavlom. Svätý Sixtus bol siedmym pápežom katolíckej cirkvi na začiatku 2. storočia. V najstarších dokumentoch je jeho meno písané ako Xystus. Údaje o jeho vláde sú veľmi nejasné, no prvé zdroje sa zhodujú na tom, že trvala asi desať rokov. Bol synom pastora; jeho meno v pôvodnej forme naznačuje grécky pôvod. Sviatok má 3. apríla.

## Iné projekty

## Zdroje
* 
* The Catholic Encyclopedia - Pope St. Sixtus I 
* 

Kategória:Pápeži
Kategória:Svätci
Kategória:Katolícki svätci majúci sviatok 3. apríla
Stimulácia (Quine)

**Stimulácia** je podľa W. Van Orman Quinea časová usporiadaná množina všetkých exteroceptorov aktivovaných zakúšajúcim subjektom pri danej príležitosti. Každá zo stimulácií je podľa definície globálna: je to množina všetkých spätých exteroceptorov, nielen tých, ktoré náhodou vyvolávajú správanie. Stimulácie zhrnuté v stimulačnom význame sa teda budú jedna od druhej značne odlišovať neefektívnym vzruchmi, ale svojim efektívnym jazdrom si musia byť pre subjekt v nejakom ohľade vzájomne podobné (teda perceptuálne podobné, nie receptuálne); to znamená podobné v tom, že vyvolajú podobné správanie. To, že na ne človek na všetky reaguje tou istou pozorovacou vetou, je samo osebe prípadom podobnosti vyvolaného správania.

## Externé odkazy
* 

Kategória:Filozofické koncepty
Styrén

**Styrén** (fenyletylén, etylénbenzén, vinylbenzén) je nenasýtený uhľovodík, ktorý sa používa ako surovina na výrobu polystyrénu a syntetického kaučuku.
Styrén je organická zlúčenina, chemický vzorec  C6H5CH=CH2. Tento derivát benzénu je bezfarebná olejovitá kvapalina sladkastej vône, ktorá sa ľahko vyparuje, na vzduchu oxiduje za tvorby peroxidov. V prírode se voľne nevyskytuje, môže byť produktom metabolického rozkladu kyseliny škoricovej. Styrén je zle rozpustný vo vode, avšak dobre sa rozpúšťa v organických rozpúšťadlách (alkoholy, acetón a sírouhlík a pod.).

## Použitie
Je vyrábaný a/alebo dovážaný v rámci EÚ v množstvách 1 000 000 - 10 000 000 t/rok.

Táto látka sa používa pri výrobe produktov ako sú náterové látky, plniče, tmely, v plastikárskom a gumárenskom priemysle. Látka je využívaná tiež ako tzv. medziprodukt – teda pri výrobe ďalších látok. Najvýznamnejšie je využite styrénu ako monoméru pre výrobu polystyrénu,  príp. kopolymérov styrénu.

### Polymerizácia
Prítomnosť vinylovej skupiny dovoľuje styrénu polymerizovať. Komerčne významné  produkty sú polystyrén, kopolyméry akrylonitril-butadién-styrén, styrén-butadiénový kaučuk, styrén-izoprén-styrén, styrén-etylén/butylén-styrén), styrén-divinylbenzén, akrylonitril- styrénová živica a nenasýtené polestery používané v živiciach a termosetoch.  Tieto materiály sú používané v produktoch ako guma, plasty, izolačné materiály, laminát, rúry, súčasti automobilov a člnov, nádoby na potraviny a výstuže kobercov.

## Vplyv na životné prostredie
Najpravdepodobnejšie uvoľňovanie tejto látky do životného prostredia je v rámci priemyselného použitia styrénu: pri výrobe a spracovaní polymérov. Pri uvoľnení do ovzdušia sa styrén mení v benzaldehyd a formaldehyd. Polčas rozpadu v ovzduší je cca 2h.

### Vplyv na zdravie ľudí
Má narkotické a lokálne dráždivé účinky. Koncentrácia 70 ppm ešte nevyvoláva podráždenie, koncentrácia 200 ppm až 400 ppm vyvoláva nepríjemný pocit zápachu, nad 800 ppm sa prejavuje narkotický účinok, pri koncentrácii nad 1 300 ppm je dýchanie pár styrénu neznesiteľné.

## Klasifikácia a označovanie
V súlade s harmonizovanou klasifikáciou schválenou EÚ styrén je horľavou kvapalinou s parami a zároveň predstavuje nasledujúce nebezpečenstvá pre zdravie ľudí: spôsobuje poškodenie orgánov pri dlhšej alebo opakovanej expozícii, spôsobuje vážne podráždenie očí, dráždi kožu, je škodlivý pri požití a je podozrenie, že spôsobuje poškodenie nenarodeného dieťaťa.

## Iné projekty

## Externé odkazy
* International Agency for Research on Cancer - Summaries & Evaluations STYRENE (Group 2B) 
* Styren  charakteristika na webe IRZ

Kategória:Aromatické uhľovodíky
Kategória:Karcinogény IARC skupiny 2B
Jozef Sivák (filozof)

**Jozef Sivák** je slovenský filozof, bývalý samostatný vedecký pracovník Filozofického ústavu SAV v Bratislave; odborník na modernú francúzsku filozofiu a na fenomenológiu, prekladateľ; žiak Paula Ricœura, člen organizačného výboru 1. Slovenského filozofického kongresu.

## Práce (výber)
* Paul Ricoeur osemdesiatročný. In: Filozofia, č. 10, s. 651 - 652.
* O filozofii a filozofoch. Rozhovor s P. Ricoeurom. In: Filozofia, č. 10, s. 646 - 650.
* Edmund Husserl - filozof, pedagóg, vedec a spisovateľ. In: Filozofia, 1994, č. 1, s. 42 - 53. 
* Fenomenlógia v "Čase a narácii" P. Ricoeura. In: Filozofia, 1995, č. 5, s.259- 265. 
* Bergson ako politik. In: Filozofia, 1995. s. č. 11, s. 621 - 638.
* Dejiny filozofie 20. storočia. Niekoľko postáv súčasnej kontinentálnej filozofie. Bratislava 1997. 
* Jedna bilancia existencializmu. In: Filozofia, 1998, č. 10, s. 707 - 709.
* Návrat k metafyzike na Kongrese Združenia frankofónnych filozofických spoločností. In: Filozofia, 1998, č. 10, s. 707 - 709.
* K Ricoeurovej hermeneutickej fenomenológia. In: Filozofia, 2002, č. 8, s. 571 - 581. 
* Paul Ricoeur. In: Filozofia, 2006, č. 1, s. 30 - 45. 
* Slovenský neokartezián Juraj Cíger. In: Filozofia, 2006, č. 2, s. 157 - 160.
* Igor Hrušovský ako filozof. In: Filozofia, 2007, č. 10, s. 870 - 878.
* Jan Patočka - kritik Husserla. In: Filozofia, 2007, č. 6, s. 507 - 523. 
* Ďalšia bibliografia: (Filozofický ústav SAV 
* 

## Verejné vystúpenia
* Verejná diskusia o PKO - Jozef Sivák, 2.5.2011, YMCA, Bratislava http://www.youtube.com/watch?v=V4kAIwe4Fbw
* Živá vœdička 10 - O čo ide v transformácii SAV? 30.4.2012, Hosť: Jozef Sivák (Filozofický ústav SAV) http://www.youtube.com/watch?v=iWuMSEqRgMM

Kategória:Slovenskí filozofi
Kategória:Slovenskí prekladatelia
Súbežnosť

**Súbežnosť** je vlastnosť procesov, ktoré sa môžu spracovať nezávisle od seba. Pre dva súbežné priebehy je A a B je ľahostajné, či sa vykoná najskôr A a potom B, alebo najskôr B a potom A, alebo A a B naraz. Pojem súbežnosti je teda všeobecnejší ako pojem paralelnosti.

## Externé odkazy
* 

Kategória:Informatika
Sizyfos

[náhľad|[Čiernofigúrová keramika|Čiernofigúrová amfora zobrazuje ako Perzefoné dohliada na Sizyfa v podsvetí.]]
**Sizyfos** alebo **Sisyfos** alebo **Sísyfos** ( – Sisyfos, iný prepis: Sísyfos; )  bol v gréckej mytológii hrdina, syn Aiola a jeho manželky Enarety, zakladateľ a prvý kráľ Korintu.

Sizyfos bol veľmi bystrý, oklamal aj bohov a smrť. Za trest musel v podsvetí kotúľať do kopca balvan, ktorý sa pred vrcholom vždy zrútil späť. Jeho meno je symbol namáhavej, ale zbytočnej práce (tzv. sizyfovská práca).

Založil mesto Korint a postavil korintský hrad. Hrad nemal prameň, preto premýšľal ako prinútiť bohov, aby hradu prameň darovali. Využil spor medzi bohom riek Asópom a Diom, ktorý sa pred ním skrýval. Sizyfos zistil miesto pobytu Dia a túto informáciu vymenil s Asopom za vytvorenie prameňa (podľa iných zdrojov Sizyfos videl ako Zeus uniesol Asopovi dcéru o oznámil to Asópovi). Asópos potom začal Dia prenasledovať, ale Zeus na neho vrhol blesk. Diova zlosť sa potom obrátila aj na Sizyfa. Poslal za ním Tanata (Smrť), ale Sizyfos Tanata oklamal, vyšmykol sa mu, zviazal ho a uväznil (čím spôsobil, že ľudia prestali umierať). Zeus nato poslal boha vojny Area, ktorý Tanata oslobodil. Oslobodený Tanatos odvliekol Sizyfa do podsvetia. Sizyfos však vopred predvídavo svojej žene Meropé povedal, aby v prípade jeho smrti nepriniesla pohrebnú obeť. Keď sa nedostavovali pohrebné obete, dal si boh podsvetia Hádes Sizyfa zavolať, aby to vysvetlil. Sizyfos mu nahovoril, že manželku prehovorí, načo ho pustili z podsvetia domov. Sizyfos však pokojne ostal v Korinte a užíval si život. Rozhnevaný Hádes za ním poslal Tanata, ktorý počkal, kým pri nejakej pijatike víno neoslabilo Sizyfovi rozum a nemilosrdne mu vytrhol dušu a vzal ho do podsvetia. Ako exemplárny trest (aby si ľudia nemysleli, že podľa Sizyfovho vzoru môžu podvádzať bohov) mu tam bola pridelená úloha kotúľať do kopca balvan, ktorý sa pred vrcholom vždy zrúti späť.

## Literatúra
* 

## Iné projekty

Kategória:Postavy gréckej mytológie
Kategória:Vládcovia Korintu
Subjekt

**Subjekt** môže byť:
* vo filozofii: to, čo leží pod, v základe, pozri subjekt (filozofia)
* v psychológii: jednota a totožnosť vedomia, ohlasujúca sa predstavou Ja, pozri subjekt (psychológia)
* vnímajúca, chápajúca, mysliaca, konajúca bytosť
* v logike: logický predmet; podmet súdu
* v práve: osoba v právnom zmysle (teda fyzická alebo právnická osoba), prípadne aj predmet spôsobilý mať práva a povinnosti, pozri subjekt práva a osoba (právo)
* v jazykovede:
** subjekt (jazykoveda)
** len gramatický subjekt, pozri podmet
* zastarano: obchodný pomocník, tovariš
* administratívna jednotka Ruska, pozri napr. subjekt Federácie

## Pozri aj
* daňový subjekt
* ekonomický subjekt
* lyrický subjekt
* subjekt súdneho konania
* subjekt medzinárodného práva
Statika

**Statika** je odbor mechaniky, ktorý sa zaoberá závislosťami medzi silami v tom prípade, keď sily pôsobiace na teleso sú v rovnováhe a teleso je v pokoji alebo v rovnomernom priamočiarom pohybe.

## Iné projekty

## Externé odkazy
*
Statočnosť

**Statočnosť** môže byť
*česť, čestnosť, poctivosť, charakternosť
*odvážnosť; odvaha

## Iné projekty
Stochastika

**Stochastika** je vedný odbor, ktorý vznikol z počtu pravdepodobnosti a štatistiky a ich
aplikácií. Predmetom stochastiky sú náhodné
závislosti systémov a procesov.

## Externé odkazy
* 

Kategória:Teória pravdepodobnosti
Subjekt filozofie

**Subjekt filozofie** alebo **nositeľ filozofie** je realizátor filozofovania, tvorca filozofických významových útvarov. Môže byť individuálny (filozof)
a skupinový (filozofická škola, pracovisko a pod.)

## Externé odkazy
* 

Kategória:Filozofické pojmy
Skandha

**Skandha** (-sanskritský kmeň; sanskritský nominatív: **skandhah**; pálijský kmeň: **khandha**, pálijský nominatív: **khandhó**) je bytostná zložka, ktorá tvorí tzv. ja, manifestujúce sa prejavmi osobného vedomia. 

Sú to:
# telesné zmyslové vnemy (časti tela);
# pocity (cit);
# rozlišujúce predstavy (vnímanie);
# vôľové hnutia (myslenie);
# akty uvedomovania (vedomie).

## Externé odkazy
* 

Kategória:Budhizmus

Tieto zložky sú:
#**rúpa** (*telesnosť*, doslova „forma“): tělo, včetně pěti smyslových orgánů a objektů smyslů.
#**[[vedaná]]** (*cítenie*): příjemné, nepříjemné a neutrální tělesné i mentální pocity (nikoli emoce).
#**saňdžňá** v san. neboli **saňňá** v páli (*vnímání* nebo *poznávání*): mentální aktivita, která rozpoznává (identifikuje) smyslové objekty na základě jejich charakteristických znaků (modrosti, žlutosti, apod.). Funguje také jako paměť. Je obvykle podmíněna minulou karmou, a proto neposkytuje přesný obraz skutečnosti.
#**[[sankháry|sanskáry]]** v s. neboli **[[sankháry]]** v p. (*mentálne formácie*): různorodá skupina 50 mentálních fenoménů, určujících aktivní odpověď mysli na vnímané objekty. Některé jsou karmicky neutrální, jiné (a ty jsou proto obzvlášť důležité) jsou zdrojem prospěšné nebo neprospěšné karmy.
#**vidžňána** v s. neboli **viňňána** v p. (*[[vedomie]]*): zrakové, sluchové, tělesné, čichové, chuťové a mentální vědomí.